Diari Oficial de la Generalitat Valenciana


Sumari del DOGV 6207, del 16-02-2010 (2010/1244)

Aprovació definitiva del conveni urbanístic referent a la finca sítia al carrer de San Antonio de Padua.
--------------------------------------------------------------------------------------------------------

### Dades del document

Número de DOGV
:   6207

Data del DOGV
:   16-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1244


Data del document
:   28-01-2010

Organisme emissor
:   Ajuntament d'Enguera

Tipus de document
:   Anunci

Descriptors 

:   * Enguera
    * administració local
    * pla d'urbanisme

Aprovació definitiva del conveni urbanístic referent a la finca sítia al carrer de San Antonio de Padua. [2010/1244]  
Complint el que disposa la disposició addicional quarta de la Llei 16/2005, de 30 de desembre, de la Generalitat Valenciana, Urbanística Valenciana, i havent-se procedit a la seua publicació per un termini de 20 dies hàbils (DOCV 5541, de 25 de juny de 2007), es procedeix a la publicació de l'aprovació definitiva del conveni urbanístic referent a la finca sítia al carrer de San Antonio de Padua, de conformitat amb allò que ha acordat el Ple de l'Ajuntament, que té el text que literalment és com segueix:  
«Enguera, 24 d'abril de 2007  
Reunits:  
D'una part, Santiago Arévalo Llácer, alcalde president de l'Ajuntament d'Enguera.  
M.ª Josefa Aparicio García, major d'edat, veïna d'Enguera, amb domicili a l'efecte de notificacions a la plaça de Martín Barrón, número 2, i amb el DNI número 40823666G.  
Exposen:  
1. Que M.ª Josefa Aparicio García és propietària de la finca amb referència cadastral, sítia a Enguera, al carrer de San Antonio de Padua, a les parcel·les 7, 8 i 9, i amb una extensió, segons un amidament recent, de 13.613 m².  
Li pertany pel títol de propietat, atorgat en escriptura pública de data 27 de setembre de 1975, davant del notari Eduardo Nebot Tirado. Està inscrita al Registre de la Propietat d'Enguera, als toms 58, 41 i 41, llibres 17, 14 i 14, folis 229, 182 i 202, respectivament, finques registrals 2048, 2049 i 2069, inscripcions tercera, quarta i tercera, respectivament. S'adjunta com a annex el plànol de l'emplaçament i de superfície afitada de la finca.  
2. Que la finca descrita en l'expositiu anterior es troba classificada, segons el planejament vigent, com a sòl urbà, i està qualificat com a dotacional esportiu públic.  
En el projecte de Pla General d'Ordenació Urbana, aprovat provisionalment per l'acord plenari i pendent d'aprovació definitiva, la meritada finca manté íntegrament la seua classificació i qualificació actual.  
A l'efecte de gestionar-lo, aquest terreny no està adscrit a cap unitat d'execució, la qual cosa suposa que la seua adquisició ha de ser per mitjà d'expropiació forçosa. Aquesta situació juridicourbanística tampoc no experimenta variació en el projecte de Pla General d'Ordenació Urbana pendent d'aprovació definitiva autonòmica.  
3. Que l'Ajuntament està interessat en l'execució de les obres de Camp de Futbol 7 (compatibles amb la destinació del sòl) per a la qual cosa resulta necessària l'obtenció anticipada dels terrenys sobre els quals es projecta l'esmentada obra, que suposa ocupar una superfície de 2.454,25 m² de la finca ressenyada en l'expositiu primer.  
4. Que l'article 186 de la Llei Urbanística Valenciana regula la figura de les reserves d'aprofitament, que pertoca amb motiu de la transmissió del domini públic de terrenys amb destinació dotacional sense que, la cessió dita, done lloc, directament i immediatament, a la compensació d'un excedent d'aprofitament. La reserva esmentada ha de ser aprovada per l'Ajuntament i fer-se constar en el Registre de la Propietat juntament amb la transmissió que porte la seua causa. Finalment, i de conformitat amb l'apartat quart del precitat article 186, que regula la figura, el titular de la reserva podrà sol·licitar la seua expropiació quan hagen transcorregut més de tres anys des que va constituir la reserva, o el menor termini que resulte de comptar cinc anys des de la qualificació del terreny com a sòl dotacional públic.   
5. Que, per la seua banda, l'article 171.4 de la LUV, desplegat per l'article 400 del ROGTU, estableix la possibilitat que l'excedent d'aprofitament que puga presentar una actuació integrada siga compensat amb reserves d'aprofitament prèviament constituïdes.  
Els preceptes esmentats ordenen una prelació en què la compensació de reserves d'aprofitament externes a l'àmbit de l'actuació integrada de què es tracte, de sòls dotacionals (com en el present supòsit) no necessaris per a la connexió i reforç de les actuacions amb el seu entorn territorial, es veurien antecedides per les reserves constituïdes dins de l'àmbit o fora però necessàries.  
6. Que, encara que aquesta reserva d'aprofitament no pot ser formalitzada i inscrita en el Registre de la Propietat (atès l'actual caràcter dotacional dels terrenys en qüestió), mentre el Pla General no entre en vigor no pot concretar-se amb certesa l'àmbit de compensació de l'excedent d'aprofitament (que es derivarà de les actuacions integrades que continga el pla) per la qual cosa convé recórrer a la figura del conveni urbanístic, prevista en la disposició addicional quarta de la LUV, amb l'audiència pública prèvia de 20 dies i ulterior aprovació del ple municipal.  
7. Que segons el projecte de pla general aprovat provisionalment pel Ple en sessió plenària d'abril de 2004, la primera unitat d'execució, de sòl urbanitzable residencial, que s'ha de desenvolupar és la número u, que té fixat un aprofitament tipus de 0,7299 m²t/m²s, amb un excedent d'edificabilitat de 5.470,80 m²t. La següent unitat d'execució que s'ha de desenvolupar, de la mateixa classificació i qualificació, és la número 2, amb un aprofitament tipus de 0,4377 m²t/m²s i un excedent d'aprofitament de 2.075,3 m²t/m²s. La mitjana ponderada dels aprofitaments tipus de les unitats d'execució del PGOU d'Enguera és d'1,25 m² de sostre.  
I com que és d'interés per a ambdues parts, aquestes convenen obligar-se d'acord amb les estipulacions següents:  
Primera. Constitueix l'objecte del present conveni l'establiment de les regles de prestació i contraprestació per a la cessió a l'Ajuntament d'Enguera dels terrenys propietat del compareixent que han sigut descrits en l'ordinal primer, la superfície de la qual és de 13.613 m², classificats en la seua totalitat com a urbans i qualificats pel planejament vigent com a dotacional esportiu, que resulten necessaris per a executar el projecte de Camp de Futbol 7, i per a la constitució d'una reserva d'aprofitament que possibilite la ulterior compensació d'un excedent d'aprofitament.  
Segona. M.ª Josefa Aparicio García, en la seua qualitat de propietari, cedeix a l'Ajuntament d'Enguera l'ocupació dels terrenys descrits en l'expositiu primer amb el fi exclusiu de què es destinen als usos públics previstos en el planejament.  
Aquesta cessió tindrà efectes en el moment en què es formalitze en document públic, per a la qual cosa, amb caràcter previ, haurà de tramitar-se i aprovar-se el corresponent conveni urbanístic que delimite el contingut de la reserva d'aprofitament que la cessió porta causa.  
Mentrestant, i per mitjà d'aquest document, el propietari autoritza l'Ajuntament d'Enguera a l'ocupació dels terrenys a fi que execute el projecte a què es refereix l'estipulació primera, obres que s'iniciaran al febrer de 2007 i està previst la seua finalització en data abril de 2007.  
Aquesta autorització ho és a l'efecte d'ocupació del terreny per a la seua destinació a l'ús descrit, mantenint-se la propietat particular sobre aquests.  
Tercera. L'Ajuntament d'Enguera es compromet a tramitar, amb celeritat, l'aprovació del corresponent conveni urbanístic que arreplegarà, en la seua integritat, el tenor de tot el que està contingut ací.   
Una vegada aprovat el meritat conveni i notificat a la propietat, aquesta es compromet a atorgar escriptura pública de cessió dels terrenys a favor de l'Ajuntament d'Enguera, amb la reserva d'aprofitament que a continuació es detalla, i a inscriure-la en el Registre de la Propietat.  
Quarta. A l'efecte de procedir a la compensació de la reserva d'aprofitament, l'edificabilitat que se li atribueix als terrenys objecte de cessió, i que l'Ajuntament d'Enguera reconeix, és d'1 m² de sostre.  
Com que la reserva d'aprofitament es pretén fer efectiva a càrrec de les unitats d'execució número 1 i número 2 de sòl urbanitzable residencial del nou pla l'aprofitament reservat, es compensarà, primer, a càrrec de l'excedent d'aprofitament de la unitat d'execució número 1; segon, a càrrec de l'excedent d'aprofitament de la unitat d'execució número 2, i després, i per al cas que la reserva no s'haguera vist esgotada, l'aprofitament reconegut serà compensat en metàl·lic.  
Cinquena. La propietària es compromet a no transmetre la finca durant el període de temps en què es tramite el conveni urbanístic, amb la cessió dels terrenys prèvia.  
Sisena. Supòsits de no-materialització de l'aprofitament resultant de la reserva.  
Per al cas que transcorreguts tres anys des de la cessió dels terrenys i formalització de la reserva l'Ajuntament no haja entregat al propietari la compensació pertinent, a càrrec de l'excedent d'aprofitament, de la forma i en la quantia abans esmentada, el propietari, a voluntat seua, podrà instar l'expropiació de la seua reserva. En per a aquest cas, la denúncia de part obrirà un nou termini de dos anys transcorregut el qual l'Ajuntament haurà de disposar el que és necessari per a fer efectiu el preu just o, en cas contrari, es donarà automàticament per incoat l'expedient expropiatori amb la conseqüències legalment establides.  
A este efecte es fixa com a preu just el valor de 195 € per metre quadrat de sostre de l'aprofitament reservat, que experimentarà un increment equivalent al de l'índex de preus al consum que publique anualment l'INE.  
La incoació de l'expedient expropiatori exigirà sempre, i en tot cas, la denúncia prèvia per part del propietari. Si no es fa, la reserva d'aprofitament romandrà vigent i a l'expectativa de ser materialitzada a càrrec de l'excedent d'aprofitament de les unitats d'execució número 1 i 2.  
Per al supòsit que la reserva no poguera esgotar-se a càrrec de l'esmentat excedent d'aprofitament, l'edificabilitat reservada es transformarà a metàl·lic per mitjà dels procediments pregats previstos en la present estipulació.  
L'Ajuntament d'Enguera declara afectes el pagament del preu just per l'expropiació de la reserva d'aprofitament, en cas que haguera que acudir-hi, els recursos provinents del cànon per declaracions d'interés comunitari que s'hagen autoritzat o pogueren autoritzar-se al terme municipal d'Enguera, sempre que la legalitat vigent ho permeta.  
Setena. Les previsions contingudes en aquest conveni són considerades per ambdues parts com a provisionals. Els aprofitaments de l'àrea de repartiment en què s'integra cada una de les unitats han de ser recalculats en el moment de la reparcel·lació. No obstant això, les magnituds que comporta la reserva d'aprofitament, la seua compensació a càrrec d'excedents i la valoració de la dita reserva a l'efecte d'expropiació constitueixen, en línia de mínims, un dret per a la propietat i una obligació per a l'administració.  
Huitena. Sense perjudici del percentatge que a cada unitat d'execució corresponga destinar a la construcció d'habitatges de protecció pública, d'acord amb el que preveu el ROGTU per al municipi d'Enguera, l'Ajuntament declara que, d'acord amb el que preveu l'article 262 LUV, l'aprofitament que constitueix la reserva no està afecte ex lege a ser destinat a la promoció d'aquests habitatges. I això sense perjudici de l'afecció que existisca legalment respecte dels béns que integren el patrimoni municipal del sòl.   
Si per qualsevol circumstància l'aprofitament que constitueix la reserva es vera afecte la promoció, sobre aquest, d'habitatge protegit, la reparcel·lació haurà de contindre els coeficients correctors que procedisquen per a operar la justa equidistribució entre valors d'habitatge de renda lliure i valors d'habitatge protegit.  
Novena. L'eficàcia del present conveni queda supeditada a l'aprovació definitiva pel Ple de l'Ajuntament, amb l'exposició prèvia al públic durant el termini de 20 dies, de conformitat amb el que preveu la disposició addicional quarta de la LUV.  
Llegit i trobat conforme, és firmat en exemplar triplicat, en el lloc i la data a què es fa referència.»  
Cosa que es fa pública als efectes oportuns.  
Enguera, 28 de gener de 2010.- L'alcalde: Santiago Arévalo LLácer.